Nafarroako Parlamentuko Mahaiak, 2021eko ekainaren 21ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Marta Álvarez Alonso andreak aurkeztutako galdera, Lizarran Familia Elkartzeko Gune bat abian jartzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Eskubide Sozialetako Batzordean izapidetzea.

Iruñean, 2021eko ekainaren 21ean

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikita dagoen Marta Álvarez Alonso andreak honako galdera hau aurkezten du, Eskubide Sozialetako kontseilariak batzordean ahoz erantzun dezan:

Nafarroako Parlamentuak Nafarroako Gobernua premiatu zuen familia elkartzeko gune bat abian jar dezan Lizarran, gehienez ere urtebeteko epean. Eskubide Sozialetako kontseilariak ba al du erabaki hori betetzeko asmorik?

Iruñean, 2021eko ekainaren 16an

Foru parlamentaria: Marta Álvarez Alonso